SSC ভবনের সামনে ধর্নায় বসতে চেয়ে হাইকোর্টে আবেদন চাকরিহারাদের

ওয়েবডেস্ক- যোগ্য চাকরিহারারা (Eligible Unemployed) করুণাময়ীতে (karunamoyee) এসএসসি (SSC) ভবনের সামনে ধর্নায় বসতে চান। ধর্নার অনুমোদন চেয়ে আবেদন জানিয়ে কলকাতা হাইকোর্টের (High Court) দ্বারস্থ। মামলা দায়েরর অনুমোদন কলকাতা হাইকোর্টের বিচারপতি হিরন্ময় ভট্টাচার্যের। চলতি সপ্তাহ মামলা শুনানি সম্ভাবনা।

রাজ্যে শিক্ষক নিয়োগ নিয়ে জটিলতা অব্যাহত। সুপ্রিম কোর্টের রায়ের পর নতুন করে নিয়োগের পরীক্ষা হয়েছে, তার ফলাফল বের হতেই ফের স্কুল সার্ভিস কমিশনের বিরুদ্ধে নানা অভিযোগ উঠতে শুরু করেছে। সেই অভিযোগকে সামনে রেখেই বিকাশ ভবনে অভিযান হয়।

সম্প্রতি স্কুল সার্ভিস কমিশনের তরফে এবারে শিক্ষক নিয়োগ পরীক্ষার ফলাফল প্রকাশ করা হয়। গত সোমবার প্রকাশিত হয় লিখিত পরীক্ষায় উত্তীর্ণদের মধ্যে কাদের ডাকা হবে সেই তালিকা। যাদের নাম তালিকায় নেই, তাদের মধ্যে ক্ষোভ বাড়তে থাকে। তাদের অভিযোগ, অনেকেই পুরো নম্বরে পেয়ে ইন্টারভিউতে ডাক পাননি। এর পরেই তিনদফা দাবিকে সামনে রেখে সোমবার করুণাময়ী থেকে বিকাশ ভবনে অভিযানের ডাক দেন। কিন্তু তাঁদের মিছিল কিছুটা এগোতেই সেন্ট্রাল পার্কের বাধা দেয় পুলিশ। সেখানে বসেই বিক্ষোভ দেখাতে থাকেন তারা। সেখানেই রাস্তায় বসে পড়েন নতুন চাকরিপ্রার্থীরা। তাঁদের দাবি, অভিজ্ঞতার ভিত্তিতে ১০ নম্বর বাতিল করতে হবে। পাশাপাশি সমস্ত ওএমআর প্রকাশ করতে হবে।

আরও পড়ুন- প্রাথমিকে কবে থেকে শিক্ষক নিয়োগ শুরু? দেখুন বিগ আপডেট

প্রসঙ্গত, এসএসসি-লেখা পরীক্ষা হয়েছে ৬০ নম্বরে। শিক্ষাগত যোগ্যতার ভিত্তিতে দেওয়া হয়েছে সর্বোচ্চ ১০ নম্বর। সব মিলিয়ে ৭০ নম্বর পাওয়ার সুযোগ ছিল পরীক্ষার্থীদের। অনেকে সেই নাম্বার পেয়েছেন। কিন্তু যারা চাকরিহারা তাদের ক্ষেত্রে যুক্ত হয়েছে আরও ১০ নম্বর। সেটা তাদের অভিজ্ঞতার ভিত্তিতে দেওয়া হয়েছে। অভিযোগ, যে বিষয়গুলিতে ইন্টারভিউয়ে ডাক পাওয়ার জন্য ন্যূনতম নম্বর ৭০-এর বেশি, সেখানে নতুন পরীক্ষার্থীদের অনেকে ডাক পাননি। অভিজ্ঞতার ১০ নাম্বার থাকায় চাকরিহারাই সুযোগ পেয়েছেন।

দেখুন আরও খবর-